**PROJECTE IES\_UAB**



**GUIA DOCENT : LA INDUSTRALITZACIÓ**

Carla Bascompta

Elisabet García

Marta Pujol

Jana Sirés

Llicenciatura en Psicopedagogia

*Estratègies d’Aprenentatge*

Carles Monereo

Curs 2011/12

**Índex**

1. Dades generals: IES Manuel Cabanyes (Vilanova i la Geltrú)......………..…..3

2. Dades generals: Universitat Autònoma de Barcelona......…………………..…4

3. Títol de la UD...................................................................................................4

4. Justificació/contextualització de la UD..........................................………..…..5

5. Problemes que podrà resoldre l’alumne després de la UD (competències)...8

6. Continguts........................................................................................................9

7. Avaluació Global de la UD.........................………..…....................................13

8. Documentació sobre la UD...............................…………………..…..............16

9. Característiques psicoeducatives del grup – classe......................................17

10. Sessions......………..…................................................................................21

11. Anivellació de la complexitat de les preguntes............................................41

12. Bibliografia......…………………..…..............................................................42

Annexos.............................................................................................................43

**1. Dades generals: IES Manuel de Cabanyes (Vilanova i la Geltrú)**

|  |  |
| --- | --- |
| **CURS ACADÈMIC** | 2011-12 |
| **Nivell Educatiu** | 4t d’ESO |
| **Departament** | Història |
| **Nom de l’assignatura** | Ciències Socials |
| **Grup Classe** | 4t d’ESO |
| **Professor/a** | Laura Vicente Villanueva |
| **Correu electrònic** | [lvicente08@gmail.com](mailto:lvicente08@gmail.com) |
| **Telèfon de contacte** | 93.815.22.50 |
| **Tema Unitat Didàctica (UD)** | “La industrialització” |
| **Període en el que s’imparteix la UD** | 6/7 sessions |
| **Horari** | Dll. 12.30h/ Dt. 12.30h/ Dj. 11.30h |

**2. Dades generals: UNIVERSITAT AUTÒNOMA DE BARCELONA**

|  |  |
| --- | --- |
| **CURS ESCOLAR** | 2011-12 |
| **Nivell Educatiu** | 2n cicle Psicologia |
| **Departament** | Psicologia Bàsica, Evolutiva i de l’Educació |
| **Nom de l’assignatura** | Estratègies d’Aprenentatge |
| **Professor/a** | Carles Monereo Font |
| **Correu electrònic** | [Carles.monereo@uab.cat](mailto:Carles.monereo@uab.cat) |
| **Telèfon de contacte** | 93-5812103 |
| **Portaveu Grup** | Jana Sirés i Boldú |
| **Correu electrònic** | [jana\_sires4@hotmail.com](mailto:jana_sires4@hotmail.com) |
| **Telèfon de contacte** | 635.061.803 |
| **Membres del grup** | Carla Bascompta  Elisabet García  Marta Pujol  Jana Sirés |

# 

# 3. Títol de la UD

|  |
| --- |
| **Quin canvi amb la MAQUINÀRIA!** |

# 4. Justificació/Contextualització de la UD

|  |
| --- |
| *Entre les característiques econòmiques i socials del món europeu de l’Antic Règim i les del segle XIX s’hi poden notar grans canvis. Europa deixa de ser un món rural i es converteix en un món industrial de ciutats; els europeus passen del taller artesà a la fàbrica, de la feina manual a la mecanització i apareix una nova classe social: els burgesos.*  Gran Bretanya és la pionera en aquest canvi que va transformar la forma de vida de tot el continent i que els historiadors van anomenar REVOLUCIÓ INDUSTRIAL ; noves màquines, energia barata, facilitació i major eficàcia en el treball al camp son algunes d les característiques més importants. Totes aquestes diferències i millores venen donades gràcies al vapor: màquines, fàbriques, mines i navegació fluvial i oceànica permeten a la població organitzar-se de diferent manera i creen un nou tipus de societat.  La nova economia, basada en la indústria, augmenta el nombre de treballadors i produeix grans beneficis per a les ciutats. La natalitat augmenta, es redueix la mortalitat epidèmica i la infantil (la població de 190 a 450 milions a Europa) i apareix l’emigració com a procés massiu en les famílies. Els pagesos dels pobles marxen a la ciutat per treballar com a obrers i moltes famílies marxen a Amèrica i a altres llocs del planeta en busca d’una vida millor.  A Catalunya hi va haver un procés d’industrialització important i va comportar el desenvolupament d’una societat capitalista. Aquesta societat, tot i que contemplava la igualtat de tots els homes davant la llei, continua mantenint desigualtats econòmiques. La classe dirigent era la burgesa, apareix la classe mitjana i existeix una gran massa de població amb uns mitjans econòmics molt escassos: els pagesos i els obrers de les fàbriques, també anomenats proletaris que són qui donen nom al moviment obrer.  En el moment històric que ens trobem, sotmès a canvis tecnològics i socials que varien a un ritme vertiginós , els i les alumnes de 4t ESO han de finalitzar el cicle coneixent les causes i conseqüències del procés d’ industrialització a Europa per poder entendre com s’ha arribat a la societat actual i per poder analitzar la importància dels avenços científics, tecnològics i ideològics, ja que aquests afecten al progrés de les societats mundials.  L’alumnat, nascut a la societat de la informació, ha de comprendre que la nostra història, amb tots els avenços tecnològics i científics a tots els nivells, es només una petita part de la història de la humanitat i que pot variar a conseqüència de diversos factors.  El mon globalitzat i les ideologies polítiques dominants han de ser aspectes a analitzar i a criticar pels alumnes i alumnes que formen part de la societat. Comprendre com les revolucions dutes a terme per col·lectius de persones poden accelerar es canvis socials es molt important pels futurs joves que actualment es troben a les escoles i tindran responsabilitats sobre la construcció de les seves societats. Fomentar un pensament crític en l’alumnat, a través de les ciències socials, es una manera molt adient d’estimular la participació activa com a ciutadans i ciutadanes. Analitzar com el model capitalista que es va iniciar durant la industrialització continua vigent en els nostres dies tot i que la societat no es la mateixa es interessant per pensar en noves possibilitats econòmiques i/o de mercats per al moment de crisi global.  La reflexió sobre tots els aspectes esmentats fins el moment, permetrà a l‘alumnat adonar-se que els canvis que s’estan produint en l’actualitat repercutiran també en el futur immediat així com a llarga durada i seran part de la història de la humanitat.  La unitat didàctica està pensada per dur-la a terme durant 7 sessions; en aquestes classes, l’alumnat treballarà tots els aspectes de la Industrialització esmentats a l’inici d’aquesta justificació a través de diferents activitats que es realitzaran de manera grupal. La teoria, l’anàlisi d’aquesta i la reflexió posterior són els elements importants a treballar al llarg de les sessions. Per tal que la unitat sigui interioritzada per tots els membres de la classe, perquè hi trobin el sentit i puguin resoldre dubtes, les sessions potencien i valoren la participació individual i grupal d’una manera essencial.  La UD potenciarà el treball cooperatiu per tal d’aconseguir aquest nivell superior de raonament que els permeti interioritzar els conceptes treballats i desenvolupar un pensament crític i fonamentat. Promovent també relacions més solidàries, desenvolupant habilitats socials i aprenent a treballar en equip, valors importants perquè els alumnes es puguin desenvolupar personalment i formar part de la societat de forma activa.  Per tal d’ abordar els conceptes teòrics, s’utilitzaran procediments diversos, entre els quals es trobaran, la presentació de temes a càrrec dels propis grups cooperatius, que hauran realitzat una selecció i un anàlisi previ de la informació a tractar, l’elaboració de mapes conceptuals a nivell grupal, i la síntesi de les explicacions teòriques (presa d’apunts). Mitjançant aquests procediments s'estarà promovent l'adquisició d'estratègies d'aprenentatge per part de l'alumnat.  Mitjançant la guia i l’acompanyament de la professora a les diferents activitats grupals, l’atenció a la diversitat serà presa en compte en quant a la divisió dels grups cooperatius i la participació activa i indispensable de tots els membres de la classe, que aportaran descobriments, coneixements i experiències pròpies , els quals aportaran riquesa a la unitat didàctica.  Per a concloure, identificar els **principals objectius didàctics** que suposa la unitat didàctica:   1. Identificar els trets bàsics de la societat industrial, entenent les causes que la van provocar i les conseqüències que va comportar. 2. Comprendre processos conflictius de caràcter social i polític (revolució) per poder explicar situacions i problemes del present i preveure els del futur. 3. Reconèixer com els canvis tecnològics afecten a una societat: evolució en la tipologia de les feines, economia, augment demografia, emigració, immigració, classes socials (burgesos/obrers)… 4. Identificació de les causes, conseqüències, simultaneïtat, continuïtat, similitud, diferència, així com la interpretació de la època, tot utilitzant un vocabulari específic. 5. Comparar pensaments polítics i postures socials. 6. Identificar causa-efecte de les actuacions individuals i col·lectives. 7. Entendre els principis de la economia moderna i el funcionament de les empreses. 8. Treballar en grup, participar i utilitzar el pensament crític per a contrastar informacions i opinions. |

# 5. Problemes que podrà resoldre l’alumne després de la UD (competències)

|  |
| --- |
| La competència bàsica clau que es treballa en aquesta unitat didàctica, sense deixar de banda altres com l’aprendre a aprendre o la del tractament de la informació i competència digital es la competència social i ciutadana.  L’alumne podrà practicar i desenvolupar amb el tema de la industrialització els següents aspectes:   1. Davant d’una situació/problema, té un pensament crític i és capaç de contrastar-lo amb els companys/es, exposant les seves idees i escoltant les dels altres, per solucionar la situació de forma més satisfactòria? 2. Coneix els canvis socials, tecnològics i econòmics de la Revolució Industrial i ho relaciona amb la societat actual? 3. Entén el model capitalista i sap veure que els aspectes negatius d’aquest model van fer que sorgissin moviments revolucionaris en contra del sistema? 4. Comprèn que les generacions que conviuen actualment han viscut diferents tipus de societat? |

# 6. Continguts

|  |  |  |  |  |
| --- | --- | --- | --- | --- |
| **PROBLEMA** | **Conceptuals**  (Saber Dir) | **Procedimentals**  (Saber Fer) | **Actitudinals**  (Saber Sentir) | **Estratègies**  (Saber Aprendre) |
| **1. Davant d’una situació/ problema, té un pensament crític i és capaç de contrastar-lo amb els companys/es, exposant les seves idees i escoltant les dels altres, per solucionar la situació de forma més satisfactòria?** | * Comprensió de la finalitat de treballar cooperativament. * Explicació del funcionament dels grups cooperatius, del rol i la responsabilitat individual de cada membre dins del grup. | * Realització de diverses activitats en grups cooperatius. * Exposició de les idees dels diferents membres del grup de forma argumentada per tal d’aconseguir un resultat més ric. | * Fer-se responsable de la seva aportació individual dins del grup. * Mostrar-se respectuós i valorar els diferents punts de vista dels companys i companyes per tal d’arribar a un consens. * Predisposició durant la realització dels treballs cooperatius. | * Treballar en grup: mètodes d’aprenentatge cooperatiu **grup d’investigació** i **d’aprenentatge col·laboratiu.** * Escoltar i expressar-se correctament: tècnica d’aprenentatge **posada en comú.** |
| **2. Coneix els canvis socials, tecnològics i econòmics de la Revolució Industrial i ho relaciona amb la societat actual?** | * Coneixement dels canvis soferts per la societat agrícola: creixement demogràfic, èxode rural, augment de la producció i increment del comerç, aparició de maquinària i de noves fonts d’energia, establiment de fàbriques, millora dels transports, canvi del model econòmic i noves formes de les classes socials. | * Comparació de les característiques de la societat industrial amb la societat actual. * Exemplificació amb casos de la seva realitat. | * Mostrar-se interessat per conèixer els trets característiques de la Societat Industrial. * Actitud participativa per aportar les pròpies idees. | * Ser més estratègic en l’obtenció d’informació: ús de tècniques de **presa d’apunts**. * Cercar informació: ús d’una **pauta** i del mètode **d’investigació cooperativa**. * Analitzar diferents factors: tècnica de la **taula comparativa** de forma conjunta. |
| **3. Entén el model capitalista i sap veure que els aspectes negatius d’aquest model van fer que sorgissin moviments revolucionaris en contra del sistema?** | * Descripció del model capitalista. * Coneixement dels moviments revolucionaris de l’època: marxisme i anarquisme; i dels motius de la seva aparició. | * Anàlisi dels aspectes positius i negatius del model capitalista per a la comprensió de l’aparició de moviments revolucionaris. * Comparació dels diferents posicionaments en relació un mateix model econòmic. | * Actitud crítica i de reflexió envers el model capitalista i els moviments socials. | * Obtenció d’informació: tècniques de **presa d’apunts**. * Analitzar i reflexionar: tècnica d’aprenentatge **posada en comú.** |
| **4. Comprèn que les generacions que conviuen actualment han viscut diferents tipus de societat?** | * Coneixement de les diferents tipologies de societat: societat industrial i societat de la informació. | * Cerca d’informació sobre les característiques de les diferents societats. * Anàlisi i comparació de la informació cercada. * Reflexió sobre les semblances i diferències de les diferents societats. | * Motivació per cercar la informació apropiada i per arribar a conèixer les característiques de les diferents societats. | * Elaborar una entrevista: ús del mètode d’**aprenentatge col·laboratiu.** * Regular el propi aprenentatge: tècnica d’aprenentatge **posada en comú.** |

**7. Avaluació Global de la UD**

L’avaluació serà utilitzada com a element regulador de tot el procés d’ensenyament i aprenentatge que es donarà al llarg de la Unitat Didàctica i la dividirem en quatre percentatges que sumaran la nota final: L’avaluació inicial, la continuada, la coavaluació i la final en forma de correcció del portafoli. D’aquesta manera, la professora coneixerà i contrastarà el grau d’assoliment de les competències que indiquem com a objectius fonamentals de la unitat, així com els objectius principals a nivell de continguts sobre el tema de la Industrialització.

Tant l’avaluació inicial, la continuada, la coavaluació i la final fomentaran la participació de l’alumnat i la implicació de forma conscient envers la UD així com la reflexió sobre el que es va aprenent . També es tindrà molt en compte la participació individual i la social a través dels grups cooperatius i el grup classe en el moment que es facin discussions orals.

Utilitzarem diferents instruments per l’avaluació continuada: les discussions en gran i petit grup, preguntes i respostes orals, les investigacions realitzades a través de les activitats proposades i l‘exposició a l’aula del tema que els hagi tocat segons el grup del que siguin partícips.

Totes les activitats que es proposen en aquesta unitat didàctica comporten l’aplicació dels coneixements apresos i dels que es van descobrint a través d’aquest aprenentatge conjunt i seran concretats amb les exposicions orals i l’activitat del quadre comparatiu.

Aquestes activitats d’avaluació, a més de tenir la funció de disposar de dades per poder acreditar els aprenentatges dels alumnes amb notes qualitatives i quantitatives, també han de servir perquè els mateixos nois i noies puguin reconèixer el que han après i, per tant, només té sentit realitzar-les si es preveu que la majoria serà capaç de superar-les.

Tota avaluació ha de servir per aprendre, per tant, canviar el concepte de prova final per un recull en forma de portafoli més una reflexió relacional amb la unitat didàctica es una forma de motivar a l’alumnat a aprofitar les sessions. La presa d’apunts personal, les reflexions individual i grupals i la entrevista generacional formaran part d’aquest portafoli, així com l’ampliació de conceptes que l’alumne vulgui aportar de manera personal.

Introduïm també la coavaluació (a través d’una graella) com a ítem sobre el percentatge de la nota. La co-avaluació, juntament amb l’autoavaluació son competències bàsiques que formen part de l’aprendre a aprendre i es vital que l’alumnat en faci ús del procés i l’interioritzi com a pròpia.

La coavaluació involucra a l’estudiant en l’avaluació i proporciona retroalimentació als seus companys a la vegada que afavoreix el sentiment de pertinença de grup. Propicia l’elaboració d’un patró de socialització a la classe que no es focalitza en la dialèctica professor-alumne i desperta el sentit de la responsabilitat, com a avaluat i com avaluador. Mitjançant la graella es valora la qualitat el treball i la possible millora ( en aquest cas, exposició)i permet veure com els altres grups han plantejat i elaborat el treball, genera interaccions entre alumnes de diferents grups, diàleg i també funciona com a eina per la professora a la hora d’avaluar al grup.

Entenem que l’alumnat també aprèn durant l’avaluació, ja que es consensua què avaluar en un inici i es veuen altres punts de vista. Fomenta l’autoregulació i l’autonomia de l’alumne/a a través de la presa de decisió i la reflexió sobre el seu procés.

|  |  |
| --- | --- |
| **ACTIVITATS D’AVALUACIÓ** | **% Qualificació** |
| **Avaluació inicial o diagnòstica** S’usa per conèixer el conjunt d’actituds, hàbits, conductes, experiències personals, representacions, maneres de raonar, coneixements assimilats i vocabulari, entre d’altres, dels estudiants. Permetrà valorar la situació de cada estudiant i del grup abans d’iniciar la unitat didàctica per tal que la professora i l’alumnat prenguin consciència dels punts de partida i puguin adaptar aquest procés a les necessitats detectades.  Tècnica de la pluja d’idees:   * Comportament adequat al llarg de la classe * Actitud participativa * Aportacions sobre el tema a tractar * Coherència en les intervencions | 10% |
| **Avaluació continuada[[1]](#footnote-1)**  Aquesta es l’avaluació que es realitza mentre s’està aprenent i que regula les dificultats i els errors de l’alumnat .  Aspectes a tenir en compte:  Treball en grup  Actitud participativa a classe  Utilització de les tècniques/mètodes  Continguts | 60%  (30% Procediments 30% Continguts) |
| **Co-avaluació**  Afavoreix que l’alumnat vagi aprenent a regular-se autònomament i aprengui a través dels seus propis errors i els dels companys. | 10% |
| **Portafoli[[2]](#footnote-2)** | 20% |
| **100%\_\_\_\_** | |

# 8. Documentació sobre la UD

|  |
| --- |
| **Llibres i articles**  **Llibre de text**: García, M. i d’altres. *POLIS, 4rt ESO.* Vicens Vives. |

|  |
| --- |
| **Documentació digital**  Vídeo *La revolució industrial (segle XVIII)*:  <http://www.youtube.com/watch?v=YuFHkFpTies> |

|  |
| --- |
| **Altres (CD, DVD, MP3, etc., etc.)** |

**9. Característiques Psicoeducatives del Grup-Classe**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Alumne** | **C. Previs** | **Input** | **Output** | **Autonomia** | **Persistència** | **Hàbits Treball** | **Motivació** | **Interacció** |
| 1 MA | B | A | G | B | B | B | B | I |
| 2 JB | M | A/V | E | M | M | M | M | C |
| 3 IB | M | A/V | E/O | M | M | M | M | C |
| 4 EB | M/B | A/V | E | M | M | M/B | B | I |
| 5 BB | B | A | E/G | B | B | B | B | I |
| 6 JC | M/A | A/V | E/O | A | A | A | A | P/C |
| 7 AC | M/A | A/V | E/O | A | A | A | A | P/C/D |
| 8 NC | M/B | A/V | E | M | M/A | M | M | C |
| 9 GD | M/B | A/V | E/G | B | M | M | B | I |
| 10 SE | M | A/V | E | B | M | M | B | I |
| 11 SG | M | A/V | E/O | M | M | M | M | P/C |
| 12 IG | M/B | A/V | E | M/B | M | M | B | I |
| 13 BG | M | A/V | E | M | M | M | M | I |
| 14 ALL | M/A | A/V | E | M | M/A | M | M | I |
| 15 IM | B | A | G | B | B | B | B | I |
| 16 DM | M/B | A/V | E/O | M/B | M | M | M | C |
| 17 RM | M/A | A/V | E/O | A | A | A | A | P/C |
| 18 MM | M | A/V | E | M | M | M | M | I |
| 19 JAM | M/A | A/V | E/O | A | A | A | A | P/C/D |
| 20 DMM | A | A/V | E/O | A | A | A | A | P/C/D |
| 21 AM | M | A/V | E | M | M | M | B | I |
| 22 JM | M/B | A/V | E | M/B | M | M | B | I |
| 23 ER | M | A/V | E/O | M | A | A | M/A | P/C |
| 24 IR | M | A/V | E/O | M/B | M | M | M | C |
| 25 PS | M | A/V | E/O | M/B | B | B | B | I |
| 26 CE | M/B | A/V | E | M | M/B | B | B | I |
| 27 MT | M/B | A/V | G | B | B | B | B | I |
| 28 PV | A | A/V | E/O | A | A | A | A | P/C/D |
| 29 MV | M | A/V | E | M | M | M | M | C |
| 30 SV | M/B | A/V | E | M | M | M | B | I |

**Codis:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Alumne** | **C. Previs** | **Input** | **Output** | **Autonomia** | **Persistència** | **Hàbits Treball** | **Motivació** | **Interacció** |
| Inicials | Alts: A  Mitjans: M  Baixos: B | A: Auditiva  V: Visual  T: Tàctil | E: Escrit  O: Oral  G: Gestual | A: Alta  M: Mitja  B: Baixa | A: Alta  M: Mitja  B: Baixa | Alts: A  Mitjans: M  Baixos: B | A: Alta  M: Mitja  B: Baixa | I: Individual  P:Participatiu  D: Dominant  C: Cooperatiu |

A continuació es mostren els gràfics corresponents extrets de la graella característiques psicoeducatives del grup – classe segons el parer de la professora. Aquestes dades les tindrem en compte a l’hora de plantejar la nostra Unitat Didàctica.

En aquesta gràfica podem veure com la majoria del grup – classe presenta un nivell mitjà en gran part dels ítems. Com es mostra en la gràfica els alumnes presenten uns coneixements mitjans i mitjans – baixos en relació a la matèria d’història. La majoria dels alumnes presenten una autonomia, persistència i uns hàbits de treball mitjans a l’hora de desenvolupar-se en el procés d’ensenyament – aprenentatge, tot i que la motivació és força baixa (un 43’33% de la classe es troba poc motivada).

Pel que fa l’input, és a dir, a la rebuda de la informació, en aquest grup – classe gairebé tot els alumnes (un 90% del grup – classe), reben millor la informació auditiva i visualment. En relació al output, com es veu en les següents gràfiques, els alumnes tenen més facilitat per expressar-se de manera escrita, tot i que un percentatge força representatiu de l’aula també els agrada i es senten còmodes de manera oral.

Si ens fixem en la interacció la mestra exposa que més de la meitat de la classe són individualistes. Tot i així, la participació i el treball cooperatiu també mostra un percentatge força representatiu entre els alumnes. Al llarg de la nostra unitat didàctica intentarem potenciar la interacció entre els alumnes en les diferents activitats per tal d’aconseguir un grau de socialització més elevat entre el grup – classe i un aprenentatge i uns resultats més positius, com també augmentar la seva motivació.

A part de les característiques psicoeducatives presentades anteriorment segons el pensar de la mestra en relació al grup – classe, hem de tenir en compte diferents trets d’alguns alumnes. A l’aula hi ha 6 alumnes que estan repetint el curs escolar de 4rt d’ESO. A més, tres alumnes marroquins tenen dictamen, és a dir, presenten un nivell acadèmic baix similar al de primària, pertanyen a famílies desestructurades i un d’ells té un comportament agressiu i de passotisme a l’aula. A part d’aquests casos, ens trobem amb altres alumnes que presenten algunes dificultats i trastorns. Per exemple, hi ha dos alumnes que es mediquen per hiperactivitat, i un d’ells és molt absentista, és a dir, falta a moltes classes fet que l’impossibilita seguir el ritme de les diferents matèries com la resta de companys. Finalment, hi ha un alumne que presenta un TDA, un trastorn de dèficit d’atenció sense hiperactivitat.

Durant la Unitat Didàctica realitzarem diverses activitats on es durà a terme la metodologia del treball cooperatiu. Després de considerar les característiques psicoeducatives hem realitzat els diferents agrupaments d’alumnes de manera estratègica per tal d’aconseguir un procés d’aprenentatge i uns resultats amb èxit. Així doncs, hem intentat que en tots els grups hi hagi alumnes que presentin diferents graus en les característiques en relació als coneixements previs, l’autonomia, la persistència, els hàbits de treball, la motivació i la interacció. Creiem que és important combinar els alumnes de manera heterogènia segons el nivell d’aquests ítems per intentar encaminar a tot l’alumnat cap a un procés d’ensenyament – aprenentatge òptim i desenvolupar no només les potencialitats i habilitats que ja tenen, sinó també aquelles que els hi manquen.

En el quadre superior sobre les característiques psicoeducatives del grup-classe hi ha marcat amb diferents colors els grups que es proposen per a les activitats de treball en equip, tant per les d’aprenentatge cooperatiu com col·laboratiu. Es representen en groc, verd, rosa, lila, blau i gris els sis grups diferents formats per cinc alumnes de l’aula.

1. **Sessions**

|  |  |  |  |
| --- | --- | --- | --- |
| **SESSIÓ** 1 | **DATA:** .../..../..... | **AULA:** ...... | **Observacions:**................................................................................................................ |

|  |  |  |  |  |  |
| --- | --- | --- | --- | --- | --- |
| **Tipus activitat[[3]](#footnote-3)** | **Explicació de l’activitat** | | **Durada** | **Organització de l’aula** | **Recursos/Materials** |
| D (c)  D (p) | **Presentació del portafoli:**  Durant la primera part de la sessió presentarem el portafoli, una nova manera d’avaluar que ajudarà a l’alumnat a tenir constància en el treball al llarg de la unitat didàctica. Com que és el primer cop que els alumnes treballen d’aquesta manera, la professora clarificarà en què consisteix, com ho farem, de quina manera s’avaluarà, etc. | | 15’ | Organització habitual de l’aula. |  |
| Av (i)  D (c) | **Visualització del vídeo *La revolució industrial (segle XVIII):***  Per tal de començar el bloc de *La industrialització de les societats europees* visualitzarem un vídeo a l’aula sobre la revolució industrial (segle XVIII) el qual explica de manera sintetitzada els trets més rellevants d’aquesta temàtica. | | 5’ | Organització habitual de l’aula. | -Projector de l’aula  -Vídeo *La revolució industrial (segle XVIII)* |
| Av (i)  D (c)  D (v)  S | **Pluja d’idees:**  Un cop visualitzat el vídeo es destinarà una estona a realitzar una pluja d’idees per tal que l’alumnat pugui expressar allò que ja saben i aquelles coses que els agradaria aprendre sobre la temàtica. El fet de donar peu a aquesta activitat amb un vídeo ajudarà als joves a desenvolupar diferents idees.  La professora conduirà en tot moment la conversa, i al acabar resumirà els aspectes clau que han sorgit durant l’activitat i que treballaran al llarg de la unitat didàctica. | | 20’ | Distribució habitual de l’aula. |  |
| D (c)  D (p) | **Presentació de la Unitat Didàctica:**  Abans de començar la temàtica del bloc, la professora presentarà la unitat didàctica als alumnes i els hi explicarà els objectius i el funcionament d’aquesta.  Gràcies al recull de la pluja d’idees la professora citarà els temes que es treballaran. A més, explicarà amb quina finalitat es treballarà aquest bloc i de quina manera ho farà. Com que algunes de les activitats s’utilitza el treball cooperatiu[[4]](#footnote-4), la professora explicarà el funcionament i l’objectiu d’aquest mètode, els grups que es formaran a l’aula i el rol que tindrà cada alumne. | | 20’ | Distribució habitual de l’aula. |  |
| **Orientacions metodològiques** | | **Actituds docents** | | | | |
| En aquesta sessió, els objectius principals són que l’alumnat entengui la Unitat i el seu funcionament, que els suposi un inici de la Unitat motivador i aconseguir avaluar els coneixements previs de l’alumnat per partir d’aquest punt. | | La professora s’ha de mostrar enèrgica i motivadora en la presentació del portafoli i expressar-se de forma clara, per assegurar que la nova metodologia s’entén i, així, complir els propòsits d’aquest.  En la pluja d’idees haurà de guiar la conversa, tant per aconseguir saber el nivell de coneixements de l’alumnat com per arribar a tractar tots els temes que engloba la Unitat.  Cal tornar a remarcar la importància de transmetre la motivació per la Unitat en aquesta primera sessió, ja que pot marcar les ganes amb les quals l’alumnat comenci aquest procés d’aprenentatge sobre la industrialització. | | | | |

|  |  |  |  |
| --- | --- | --- | --- |
| **SESSIÓ** 2 | **DATA:** .../..../..... | **AULA:** ...... | **Observacions:**................................................................................................................ |

|  |  |  |  |  |  |
| --- | --- | --- | --- | --- | --- |
| **Tipus activitat**[[5]](#footnote-5) | **Explicació de l’activitat** | | **Durada** | **Organització de l’aula** | **Recursos/Materials** |
| AV(c)  D(c)  D(p)  D(v) | **Distribució dels diferents temes/ cerca a Internet:**  En la sessió anterior ja s’haurà explicat el funcionament del treball cooperatiu, per tant, en aquesta sessió l’alumnat ja sabrà quin rol concret té dins del grup (secretari/a, controlador/a del temps, mediador/a, coordinador/a o sintetitzador/a) i es podran posar a buscar la informació necessària del tema assignat.  Els temes els assignarà la docent. Són els següents:   1. Revolució demogràfica 2. Revolució agrícola i avenços 3. Màquines, vapor i fàbriques 4. Indústria tèxtil, carbó i ferro 5. Revolució dels transports 6. Segona fase de la revolució: noves fonts d’energia i noves indústries   A continuació, amb els grups cooperatius formats, buscaran informació del tema assignat en els diferents llibres i articles que trobin i ajudant-se també del llibre de text. Per tal de guiar aquesta recerca d’informació la docent els facilitarà unes pautes concretes que hauran d’anar completant. (veure annex) | | 50’ | La professora dividirà la classe en sis grups cooperatius diferents formats per cinc alumnes cada un[[6]](#footnote-6).  A l’aula d’informàtica seuran per grups. Si hi ha més d’un ordinador per grup, el grup es dividirà en subgrups de 2 o 3 alumnes (però sempre al costat dels altres membres del grup). | - Aula d’informàtica  - Llibres de text.  - Pautes per guiar la recerca d’informació[[7]](#footnote-7). |
| AV(c)  D(p)  D(v) | **Preparació de les exposicions:**  Els últims deu minuts de la classe, els diferents grups cooperatius es reuniran per preparar-se l’exposició del tema en el qual han aprofundit.  Hauran de decidir qui serà la persona que farà de portaveu (si només serà una, si en seran dues) i tenir clars quin són les punts més rellevants que hauran de comunicar a la resta del grup-classe per tal que, els que s’hagin preparat aquell tema el puguin entendre de forma satisfactòria. | | 10’ | Els diferents grups cooperatius seuran en rotllana per fer aquesta segona part de la sessió. |  |
| **Orientacions metodològiques** | | **Actituds docents** | | | | |
| L’alumnat és agrupat en equips cooperatius i heterogenis de 5 alumnes, hauran de construir el seu propi aprenentatge de forma autònoma, assumint rols i posant en joc moltes estratègies per dur a terme l’objectiu satisfactòriament. Per aquestes raons, en aquesta sessió, s’ha de deixar de pensar en el format d’aula tradicional i silenciosa  L’aprenentatge d’aquests continguts teòrics serà molt més lúdic i motivador, pel treball amb el grup d’iguals i l’ús de l’aula d’informàtica i/o la biblioteca; i més enriquidor a través de la interacció i l’assumpció de responsabilitats i d’un rol. | | En aquesta sessió de treball cooperatiu, l’alumnat treballarà autònomament i la professora haurà de supervisar a tots els equips, passant pels diferents grups per assegurar que s’ha entès el què s’ha de fer, que tothom està fent alguna tasca i orientar-los en els dubtes i complicacions que se’ls presentin durant el procés. A la vegada, avaluarà de forma observacional a l’alumnat (contribueixen més o menys en el treball en grup i si porten a terme el seu rol). | | | | |

|  |  |  |  |
| --- | --- | --- | --- |
| **SESSIÓ** 3 | **DATA:** .../..../..... | **AULA:** ...... | **Observacions:**............................................................................................................... |

|  |  |  |  |  |
| --- | --- | --- | --- | --- |
| **Tipus activitat[[8]](#footnote-8)** | **Explicació de l’activitat** | **Durada** | **Organització de l’aula** | **Recursos/Materials** |
| AV(c)  D(c)  D(p) | **Exposicions:**  En aquesta tercera sessió es faran tres de les exposicions que els diferents grups cooperatius s’han preparat a la sessió anterior.  Mentre un grup exposa, els altres alumnes, de forma individual, hauran d’omplir un quadre dissenyat per la professora (veure annexes) on es recullin les idees principals de cada exposició. En acabar la sessió l’alumnat haurà de lliurar aquest document a la professora. | 45’ | El grup que exposi se situarà davant del grup-classe, a la pissarra. La resta, seurà al seu lloc habitual.  Si fos possible, l’ideal seria posar les cadires de la classe en forma de rotllana per tal que tots i totes es veiessin les cares i es generés un clima de més atenció i participació. | Quadre en el qual els oients recolliran la informació rellevant dels grups que exposen[[9]](#footnote-9). |
| AV(c)  D(c)  D(v) | **Torn de preguntes:**  Al final de cada exposició, hi haurà un torn de preguntes perquè la resta de grups puguin aclarir o ampliar aquelles informacions que desitgin, relacionades amb el tema exposat. | 10’ |  |  |
| AV(c) | **Coavaluació:**  Al final de la sessió l’alumnat haurà d’omplir una graella de coavaluació de cada un dels equips que ha exposat i els equips que han exposat n’ompliran una de diferent en relació al funcionament del grup cooperatiu. | 5’ | Organització habitual de l’aula. | Graelles de coavaluació i graelles de coavaluació pels membres del grup (veure annexos). |

|  |  |
| --- | --- |
| **Orientacions metodològiques** | **Actituds docents** |
| Hi ha un clar protagonisme de l’alumnat que exposa i, per tant, la motivació per adequar el discurs als seus companys i companyes.  La coavaluació servirà a l’alumnat per autoregular el seu aprenentatge i funcionament en el grup. | La professora conduirà el desenvolupament de la sessió: quin grup exposa, quan se’ls acaba el temps, torn de preguntes i emplenar les graelles. |

|  |  |  |  |
| --- | --- | --- | --- |
| **SESSIÓ** 4 | **DATA:** .../..../..... | **AULA:** ...... | **Observacions:**............................................................................................................... |

|  |  |  |  |  |  |  |
| --- | --- | --- | --- | --- | --- | --- |
| **Tipus activitat[[10]](#footnote-10)** | **Explicació de l’activitat** | | **Durada** | **Organització de l’aula** | **Recursos/Materials** | |
| AV(c)  D(c)  D(p) | **Exposicions:**  La quarta sessió és una continuació de la tercera, és a dir, els tres grups que no van exposar la sessió anterior exposaran en aquesta.  El funcionament, per tant, és el mateix:  Mentre un grup exposa, els altres alumnes, de forma individual, hauran d’omplir un quadre dissenyat per la professora on es recullin les idees principals de cada exposició. En acabar la sessió l’alumnat haurà de lliurar aquest document a la professora. | | 45’ | El grup que exposi se situarà davant del grup-classe, a la pissarra. La resta, seurà al seu lloc habitual.  Si fos possible, l’ideal seria posar les cadires de la classe en forma de rotllana per tal que tots i totes es veiessin les cares i es generés un clima de més atenció i participació. | Quadre en el qual els oients recolliran la informació rellevant dels grups que exposen[[11]](#footnote-11). | |
| AV(c)  D(c)  D(v) | **Torn de preguntes:**  Al final de cada exposició, hi haurà un torn de preguntes perquè la resta de grups puguin aclarir o ampliar aquelles informacions que desitgin, relacionades amb el tema exposat. | | 10’ |  |  | |
| AV(c) | **Coavaluació:**  Al final de la sessió l’alumnat haurà d’omplir una graella de coavaluació de cada un dels equips que ha exposat i els equips que han exposat n’ompliran una de diferent en relació al funcionament del grup cooperatiu. | | 5’ | Organització habitual de l’aula. | Graelles de coavaluació i graelles de coavaluació pels membres del grup[[12]](#footnote-12). | |
| **Orientacions metodològiques** | | **Actituds docents** | | | |
| Hi ha un clar protagonisme de l’alumnat que exposa i, per tant, la motivació per adequar el discurs als seus companys i companyes.  La coavaluació servirà a l’alumnat per autoregular el seu aprenentatge i funcionament en el grup. | | La professora conduirà el desenvolupament de la sessió: quin grup exposa, quan se’ls acaba el temps, torn de preguntes i emplenar les graelles. | | | |

|  |  |  |  |
| --- | --- | --- | --- |
| **SESSIÓ** 5 | **DATA:** .../..../..... | **AULA:** ...... | **Observacions:**............................................................................................................... |

|  |  |  |  |  |  |  |
| --- | --- | --- | --- | --- | --- | --- |
| **Tipus activitat[[13]](#footnote-13)** | **Explicació de l’activitat** | | **Durada** | **Organització de l’aula** | **Recursos/Materials** | |
| AV(c)  D(c)  D(p) | **Casos de pensament (presa d’apunts[[14]](#footnote-14)):**  A través de la explicació de la docent, l’alumnat aprendrà la tècnica “Reformulem la informació” on el/la professor/a mostra un tros de text de la teoria i demana als alumnes que preguin nota individualment de la manera que creguin convenient, ja que seran els seus apunts de la matèria i per tant la manera de comprendre i interioritzar la teoria que exposa la docent.  A continuació fan una posada en comú (alguns alumnes llegeixen el seu resultat) i la professora explica que com millor es pot entendre els apunts és amb les paraules d’un mateix. La docent explica quins passos hagués seguit ella per prendre els apunts. Ho fa de manera explícita, és a dir, explicant quines decisions pren a cada pas. | | 20’ | L’alumnat seurà al seu lloc habitual i les taules es disposaran de manera que puguin veure la pissarra. | * Pissarra * Llibre de text * Llibreta o fulls | |
| AV(c)  D(c)  D(p) | **Teoria capitalisme i nova organització industrial:**  Primerament, la professora penja a la pissarra un índex (o al costat si vol utilitzar-la per escriure), amb els conceptes més rellevants que s’explicaran perquè els alumnes tinguin clar en quin moment es troben. Durant l’explicació anirà assenyalant en quin punt de l’índex estan.  Es definirà el concepte de capitalisme i liberalisme de forma breu de manera que els alumnes i alumnes els puguin entendre, es parlarà de com varen afectar els bancs a l’època i quines indústries tenen més importància en aquell moment. A continuació, es dibuixaran a la pissarra els diferents mètodes de concentració industrial. | | 20’ | Organització habitual de l’aula. | * Índex del contingut teòric. * Llibreta o fulls * Retoladors | |
| D(c)  D (p)  S  AV(f) | **Síntesi:**  Durant la segona part de la classe, es realitzarà una posada en comú dels conceptes treballats fins al moment. Realitzaran un quadre comparatiu[[15]](#footnote-15) entre tota la classe. La professora dibuixarà una graella veure exemple a annexos) i l’alumnat, a mesura que vagin recordant trets característics de la societat industrial, s’aixecaran per escriure’ls en el paper d’embalar, com també hauran de pensar com és aquella característica en l’actualitat. La taula quedarà penjada a l’aula per poder-lo finalitzar en sessions posteriors.  La docent guiarà a l’alumnat per omplir els quadres i per afegir els aspectes que consideri rellevants per fer la comparació però principalment es realitzarà a través de les aportacions dels alumnes. | | 20’ | Organització habitual de l’aula. | * Paper d’embalar * Retoladors | |
| **Orientacions metodològiques** | | **Actituds docents** | | | |
| Aquesta sessió presenta una tècnica per a la millora de la presa d’apunts i en fomenta la seva aplicació amb l’explicació teòrica posterior, que a més està guiada a través de l’índex del contingut teòric que penja la professora.  Altrament, fomenta la reflexió, consolidació i lligam dels coneixements amb el seu context a partir de la tècnica de la taula comparativa. | | La professora, tant en l’aplicació del mètode de casos de pensament com en la realització de la taula comparativa, haurà de guiar la conversa i afavorir que l’alumnat sigui el protagonista del seu aprenentatge. Per tant, no haurà de donar les respostes sinó plantejar les preguntes necessàries per fer-los arribar a les conclusions adequades.  En l’explicació teòrica ha d’expressar-se de forma motivadora, amb implicació, entusiasta i sense monotonia, per tal d’aconseguir atraure l’atenció de l’alumnat, i emfatitzant aquells aspectes més importants del contingut teòric. | | | |

|  |  |  |  |
| --- | --- | --- | --- |
| **SESSIÓ** 6 | **DATA:** .../..../..... | **AULA:** ...... | **Observacions:**............................................................................................................. |

|  |  |  |  |  |  |  |
| --- | --- | --- | --- | --- | --- | --- |
| **Tipus activitat[[16]](#footnote-16)** | **Explicació de l’activitat** | | **Durada** | **Organització de l’aula** | **Recursos/Materials** | |
| D(v)  S | **Reflexió sobre el capitalisme:**  A través d’una conversa grupal estructurada i conduïda per la professora es realitzarà una reflexió conjunta. Els alumnes exposaran les seves idees i opinions en relació al contingut teòric exposat en la sessió anterior: capitalisme industrial i nova organització industrial.  Amb aquesta activitat es pretén que l’alumnat arribi a la conclusió que no tots els aspectes del nou sistema econòmic eren positius, que sàpiga diferenciar quins són els negatius i per què, i així entendre perquè van sorgir moviments revolucionaris. | | 10’ | En rotllana. |  | |
| D(c) | **Moviments socials i classes socials:**  Arrel de l’activitat anterior, la professora explicarà els moviments socials sorgits en aquella època: marxisme, anarquisme i internacionalisme. A continuació, explicarà el sorgiment de les noves classes socials: burgesia i proletariat.  Per a explicar aquests continguts i que l’alumnat pugui realitzar una bona presa d’apunts, sense deixar-se cap dels aspectes essencials tractats, la professora penjarà a la pissarra un índex amb els punts importants dels quals han d’aprendre apunts. | | 15’ | Organització habitual de l’aula. | * Índex del contingut teòric * Llibre de text * Llibreta o fulls | |
| AV(c)  M  D(c)  D(p) | **Elaboració de l’entrevista de les generacions en grups:**  La professora explicarà l’objectiu de l’activitat de les generacions a l’alumnat, la qual consisteix en realitzar entrevistes als seus pares/mares i avis/àvies per conèixer les diferències de la societat que ells van viure amb la nostra i adonar-se de forma més propera que la societat va canviant.  A continuació, l’alumnat elaborarà un primer esbós de l’entrevista amb els seus grups de treball. Hauran de pensar deu temes que poden ser diferents entre unes i altres societats, per pensar-ho es podran ajudar del llibre de text i de la taula comparativa realitzada en la sessió anterior. Cada alumne/a haurà d’aportar al grup dos temes diferents. Després, entre tots pensaran una pregunta per cada tema, però tenint en compte que cada alumne com a mínim ha de dir una de les preguntes. L’activitat quedarà recollida en una graella on hauran d’anotar qui diu cada tema i pregunta i la recollirà la professora al final de la sessió per avaluar l’aportació de tots. | | 20’ | L’alumnat seurà amb el seu grup de treball. | * Graella de l’entrevista inicial | |
| M  D(c) | **Posada en comú i entrevista final:**  Es posaran en comú les entrevistes elaborades pels diferents grups per tal d’elaborar una entrevista final conjunta el més adequada possible. Primerament es farà una llista de tots els temes possibles, i seguidament es plantejaran les preguntes, aquestes seran valorades per la resta de grup-classe i millorades si és necessari. Els i les alumnes copiaran les preguntes finals de l’entrevista en un full o llibreta.  Per a la següent sessió hauran de portar contestades les entrevistes als seus pares/mares i avis/àvies. En cas que no la puguin fer als seus avis per distància, els hi poden demanar als seus pares si ho saben. | | 15’ | Organització habitual de l’aula. | * Graella de l’entrevista inicial * Full o llibreta | |
| **Orientacions metodològiques** | | **Actituds docents** | | | |
| La metodologia utilitzada per a elaborar l’entrevista facilitarà l’aprenentatge actiu i autònom, afavorint la comunicació i la motivació a través del treball en grup.  La tècnica de la posada en comú permetrà regular el procés d’elaboració de l’entrevista, per adonar-se de quines preguntes responen millor a l’objectiu de l’entrevista. | | En la reflexió sobre el capitalisme ha de mostrar una actitud dinamitzant i activa, promovent la participació de tot l’alumnat perquè conjuntament es plantegin els aspectes d’aquest sistema capitalista i els seus inconvenients.  En l’explicació del coneixement i en el plantejament de l’activitat ha de mostrar una actitud entusiasta.  En l’activitat col·laborativa de l’entrevista, igual que en la sessió 2, supervisarà a tots els equips, passant pels diferents grups per assegurar que s’ha entès el què s’ha de fer, que tothom està fent alguna tasca i orientar-los en els dubtes i complicacions que se’ls presentin durant el procés. | | | |

|  |  |  |  |
| --- | --- | --- | --- |
| **SESSIÓ** 7 | **DATA:** .../..../..... | **AULA:** ...... | **Observacions:**............................................................................................................... |

|  |  |  |  |  |  |
| --- | --- | --- | --- | --- | --- |
| **Tipus activitat[[17]](#footnote-17)** | **Explicació de l’activitat** | | **Durada** | **Organització de l’aula** | **Recursos/Materials** |
| Av (c)  D (c)  D (p)  D (v) | **Posada en comú/col·loqui:**  Durant la primera part de la sessió s’exposaran les diferents idees que han sorgit de les entrevistes realitzades als familiars de l’activitat comparativa entre generacions.  La professora dinamitzarà i estructurarà en tot moment l’activitat per tal de fer-ho d’una manera ordenada i clara. | | 40’ | Per tal de realitzar una activitat dinàmica i activa l’alumnat s’asseurà en rotllana, fet que facilitarà la comunicació entre tot el grup – classe. | Pauta de la professora per estructurar i organitzar el col·loqui. |
| Av(f)  D (c)  S | **Síntesi. Taula comparativa Societat industrial – Societat actual:**  Durant l’última part de la sessió, s’acabarà de realitzar l’activitat començada en la sessió 5. En aquesta activitat els alumnes hauran de posar a la pràctica els diferents coneixements apresos al llarg de les sessions tot realitzant un debat grupal per tal de posar-se d’acord i comparar els diferents trets característics de la societat industrial amb l’actual. | | 20’ | Es distribuirà l’aula de manera que es pugui treballar en grups cooperatius. | Quadre comparatiu Societat industrial – Societat actual |
| **Orientacions metodològiques** | | **Actituds docents** | | | | |
| Aquesta metodologia permet la participació de tot l’alumnat a través de la conversa i parteix del coneixement proper i per tant significatiu de l’alumnat (característiques de la vida de les seves famílies). Perquè l’activitat sigui satisfactòria caldrà fomentar un ambient propici a l’aula, tenint molt present el respecte per les formes de vida dels altres companys i companyes i l’interès per igual de totes les aportacions. | | La professora haurà de mostrar-se interessada pels resultats de les entrevistes, és a dir, per les històries de vida dels familiars de l’alumnat, i ajudar a connectar les característiques de vida de pares i avis amb l’actualitat.  Per a finalitzar la taula comparativa i com a debat final, la professora haurà de fomentar la participació. | | | | |

|  |
| --- |
| **Atenció a la diversitat** |
| El conjunt d’activitats que presentem en aquesta UD són pensades, des de l’inici, per atendre a tot l’alumnat de l’aula. És per això que proposem metodologies més participatives, que necessitin de la cooperació de tots els membres per assolir un objectiu comú; d’aquesta manera els alumnes s’implicaran d’una manera més real i profunda perquè sentiran que la seva aportació individual és important pel grup.  Els grups de treball cooperatiu estan organitzats tenint en compte les característiques psicoeducatives dels alumnes. D’aquesta manera hem organitzat els grups de forma heterogènia, és a dir, que cada grup està compost per alumnes amb característiques psicoeducatives diferents, que ajudaran a complementar els altres membres del grup, de tal manera que seran grups equilibrats.  Alhora, es proposen activitats en les quals els coneixements previs dels alumnes tampoc són el més important, és a dir que s’intenta que tots parteixin del mateix punt. A la primera sessió, per exemple, a partir d’un vídeo sobre la Revolució Industrial que l’alumnat mirarà en el mateix moment, es farà una pluja d’idees posterior on tots i totes podran aportar les seves informacions extretes a partir del vídeo, per tant, tots partiran del mateix referent audiovisual.  Els materials que proposem intenten ser variats per tal de motivar aquells alumnes que potser a les classes de tipus més magistral desconnecten i no segueixen el fil de les explicacions. Treballarem a la biblioteca perquè no tan sols es basin en el llibre de text que els acompanya durant tot el curs. Per més que es planteja com una activitat força autònoma de cada grup, la professora supervisarà aquesta cerca d’informació per garantir que n’extreuen les dades més necessàries i rellevants. L’última activitat que proposem és fer una entrevista als avis o coneguts de la tercera edat. Pensem que obtenir informació entrevistant a persones del context és proper, establint un contacte directe i compartint dades d’experiències i vivències reals pot ser una activitat que motivi a l’alumnat.  En les sessions on una part de la classe estigui destinada a la presa d’apunts, hem dissenyat una guia en forma de quadre que serà útil pel conjunt d’alumnes de la classe, no tan sols per aquells que poden presentar més dificultats. D’aquesta manera ens assegurem que retenen la informació més rellevant per poder entendre el temari presentat i preparar-se per les següents sessions sense perdre el fil de les classes.  Es tracta que de mica en mica, els alumnes puguin anar trobant la seva pròpia manera de prendre els apunts, la que els permeti retenir la informació de manera que l’entenguin quan se la rellegeixin. Això però, és un procés i trobem que un bon principi és una petita guia que els permeti endinsar-se a les tècniques que els permetran ser més estratègics. |

1. **Anivellació de la complexitat de les preguntes**

|  |  |  |  |  |  |  |
| --- | --- | --- | --- | --- | --- | --- |
|  | **Retenir/ reproduir** | **Comprendre** | **Aplicar** | **Analitzar/ sintetitzar** | **Avaluar** | **Crear** |
| **Fet** |  |  |  |  |  |  |
| **Concepte** |  | Identificar causes i conseqüències de la societat industrial |  |  |  |  |
| **Procediment** |  |  | -Reconèixer canvis que afecten a la societat  -Treball cooperatiu | - Comparar estils de vida de diferents generacions |  |  |
| **Actituds, normes, valors** |  |  |  | -Entén els aspectes negatius del model capitalista  -Desenvolupament de pensament crític |  |  |

Retenir conceptes o valors s’ha d’evitar.

Aquelles coses més habitual: retenir fets, comprendre conceptes, retenir procediments, aplicar procediments i comprendre valors.

Infreqüent: aplicar conceptes, comprendre procediments, aplicar valors...

Inexistent: avaluar, crear, sintetitzar conceptes, procediments, valors...

**12. Bibliografia**

* Armengol, C. (2002) *El trabajo en equipo en los centros educativos.* Barcelona: Colección Compromiso con la educación.
* Fuentes, P.; Ayala, A.; Galán, J.I.; Martínez, P. (2002) *Técnicas de trabajo en grupo: Una alternativa en educación.* Madrid: Ed. Piràmide.
* Monereo, C. (coord.); Barberà, E.; Castelló, M.; Miquel, E.; Pérez, M.L.; i Pozo, J.I. (2000) *Estrategias de aprendizaje*. Madrid: Visor.
* Monereo, C. (coord.); Castelló, M.; Clariana, M.; Palma, M.; Pérez, M.L. (1999). Las estrategias de aprendizaje: Formación del profesorado y aplicación en la escuela. Barcelona: Graó.
* Monereo, C. (coord) et al. (2001) *Ser estratégico y autónomo aprendiendo*. Barcelona: Graó.
* Monereo, C. La autenticidad de la evaluación*. Por qué... Edebé informa,* DC 01-13, pàgines 9-22.<http://www.edebeinforma.com/wp-content/docs/DC-01-13-La-autenticidad-de-la-evaluacion.pdf>
* Simonet, R.; Simonet, J. (2002) *Cómo tomar apuntes.* Bilbao: Deusto.
* XTEC (Xarxa Telemàtica Educativa de Catalunya) <http://www.xtec.es/~cdorado/cdora2/esp/papunts.htm> [Consulta: 22 de novembre de 2011]

**Annexos**

1. **MATERIAL SESSIÓ 2:**

PAUTA PER LA RECERCA D’INFORMACIÓ A LA BIBLIOTECA

*Per tal de recollir la informació més rellevant del tema assignat us podeu ajudar de la següent pauta:*

Tema 1**:** L’augment demogràfic

* **Revolució demogràfica :** Lloc i època/ritme de creixement de la població.
* **Causes:** Producció/higiene i medicina.
* **Conseqüències:** mortalitat/natalitat/esperança de vida.

Tema 2**:** L’expansió agrícola

* **Revolució agrícola:** demanda d’aliments/grans transformacions/estimular la producció/la terra/ tècniques de conreu/nous conreus.
* **Avenços agrícoles:** sistema Norfolk/sistemes de sembra mecànica/utilització de noves arades.

Tema 3: L’era del maquinisme

* **Les màquines, el vapor i les fàbriques:** Les màquines/conseqüències dels avenços tècnics/màquina de la vapor/sistema fabril.

Tema 4: Indústria tèxtil

* **La indústria tèxtil:** Indústria del cotó.
* **Innovacions:** Llançadora volant/màquines de filar/teler mecànic.
* **El carbó i el ferro: la siderúrgia :** transformacions/conseqüències/aparició de nous processos.

Tema 5: La revolució dels transports

* **El ferrocarril i el vaixell de vapor:** Vies de comunicació/ferrocarril/locomotora/conseqüències del ferrocarril/vaixells de vapor.
* **L’increment del comerç:** canvis en l’economia/causes/comerç exterior (lliurecanvisme/ proteccionisme)/comerç interior.

Tema 6: La segona fase de la industrialització

* **Les noves fonts d’energia i les noves indústries:** electricitat i aplicacions en la indústria/petroli/petroli i navegació marítima/Petroli i aviació/metal·lúrgia/indústria química/ciment armat.

GUIA PER A LA PRESA D’APUNTS

Tema 1: Revolució demogràfica

|  |  |
| --- | --- |
| **Revolució demogràfica** |  |
| Lloc i època |  |
| Ritme de creixement de la població |  |
| **Causes** |  |
| Producció |  |
| Higiene i medicina |  |
| **Conseqüències** |  |
| Mortalitat |  |
| Natalitat |  |
| Esperança de vida |  |

Tema 2: Revolució agrícola i avenços

|  |  |
| --- | --- |
| **Revolució agrícola** |  |
| Demanda d’aliments |  |
| Grans transformacions |  |
| Estimular la producció |  |
| La terra |  |
| Tècniques de conreu |  |
| Nous conreus |  |

|  |  |
| --- | --- |
| **Avenços agrícoles** |  |
| Sistema Norfolk |  |
| Sistemes de sembra mecànica |  |
| Utilització de noves arades |  |

Tema 3: Màquines, vapor i fàbriques

|  |  |
| --- | --- |
| **Les màquines, el vapor i les fàbriques** |  |
| Les màquines |  |
| Conseqüències dels avenços tècnics |  |
| Màquina de la vapor |  |
| Sistema fabril |  |

Tema 4: Indústria tèxtil, carbó i ferro

|  |  |
| --- | --- |
| **La indústria tèxtil** |  |
| Indústria del cotó |  |
| **Innovacions** |  |
| Llançadora volant |  |
| Màquines de filar |  |
| Teler mecànic |  |

|  |  |
| --- | --- |
| **El carbó i el ferro: la siderúrgia** |  |
| Transformacions/conseqüències |  |
| Aparició de nous processos |  |

Tema 5: La revolució dels transports

|  |  |  |
| --- | --- | --- |
| **El ferrocarril i el vaixell de vapor** | |  |
| Vies de comunicació |  | |
| Ferrocarril/locomotora |  | |
| Conseqüències del ferrocarril |  | |
| Vaixells de vapor |  | |

|  |  |
| --- | --- |
| **L’increment del comerç** |  |
| Canvis en l’economia |  |
| Causes |  |
| Comerç interior |  |
| Comerç exterior (lliurecanvisme/proteccionisme) |  |

Tema 6: La segona fase de la industrialització

|  |  |
| --- | --- |
| **Les noves fonts d’energia i les noves indústries** |  |
| Electricitat (aplicacions en la indústria) |  |
| Petroli |  |
| Petroli/navegació marítima |  |
| Petroli/aviació |  |
| Metal·lúrgia |  |
| Indústria química |  |
| Ciment armat |  |

1. **MATERIAL SESSIÓ 5**

TAULA COMPARATIVA (exemple)

|  |  |  |  |
| --- | --- | --- | --- |
| **Neix..**  **Existeix...** | **A la societat industrial** | **A l’actualitat** | **Diferències** |
| Transports |  |  |  |
| Empreses |  |  |  |
| Classes socials |  |  |  |
| Habitatge |  |  |  |

1. **EL TREBALL COOPERATIU**

En la nostra unitat didàctica farem ús de la metodologia del treball cooperatiu. En el treball cooperatiu es composen grups reduïts (entre 3 i 5 membres) heterogenis per tal de potenciar les habilitats específiques de cadascú. L’objectiu d’aquesta metodologia és realitzar una tasca comuna amb interdependència, és a dir, cada membre del grup és responsable d’un rol concret per tal de dur a terme una tasca grupal de manera satisfactòria. Per tal d’aconseguir un desenvolupament complet de tots els alumnes és important que les funcions siguin rotatòries, d’aquesta manera els alumnes passaran pels diferents rols i aconseguiran un coneixement més ampli i global de l’aprenentatge realitzat.

Els rols que assignarem en les nostres activitats són els següents:

1. Coordinador: s’encarrega d’assignar les tasques als altres membres del grup. És qui organitza la recerca d’informació i qui decideix que i com s’ha d’exposar la informació cercada a la resta de classe.
2. Secretari: és l’encarregat de controlar que tots els membres del grup estan fent la feina que els hi pertoca. A més, és qui recull tota la informació cercada en les diferents activitats.
3. Controlador: la seva tasca és controlar que el temps que inverteixen en realitzar les diferents activitats s’adeqüi al establert. A més, ha de controlar el to de veu per tal que a l’aula es creï un clima adequat i ha de garantir que en tot moment el grup disposi del material necessari.
4. Mediador: el paper d’aquest membre és el d’assegurar que tots els components del grup intervinguin i participin en el desenvolupament de les diferents activitats. A més, cal que els animi i reforci les seves contribucions en cas que sigui necessari.
5. Sintetitzador: té la tasca de decidir quin contingut hem de transmetre a la resta de companys en l’exposició. Ha de garantir que aquest sigui adequat i rellevant tornant-ho a formular si és necessari.

En aquesta metodologia no hem d’oblidar-nos de les funcions del professorat, les quals són imprescindibles perquè es dugui a terme amb èxit. És molt important que el mestre faci un seguiment i controli el desenvolupament de tots els grups, proporcioni el material i recursos necessaris, animi i garanteixi l’èxit de tots els components del grup, animi a trobar diversos procediments per fer les diferents tasques, estimuli l’intercanvi d’explicacions i justificacions en la realització de les tasques, etc.

Cal tenir en compte que el treball i la interacció cooperativa aporta molts aspectes positius com la millora del rendiment, un grau de socialització elevat o l’increment de l’autonomia personal. Sovint en les situacions grupals s’aconsegueix uns aprenentatges més rics i uns resultats acadèmics més elevats gràcies a l’intercanvi d’idees entre diferents membres, la implicació de tot l’alumnat per fer les diferents activitats, etc.

1. **LA PRESA D’APUNTS**

La presa d’apunts és un mètode per tenir per escrit de manera simple i ordenada una informació donada pel professor. Es tracta d’un treball intel·lectual, ja que a partir d’una matèria oral s’elabora una matèria escrita que haurà de ser útil. És important que la presa d’apunts no es converteixi en una activitat mecànica, sinó que tingui un valor real afegit. Per tant, es tracta d’una activitat que necessita atenció i concentració, que et permet ser crític i reflexiu, organitzat i estructurat, etc. A l’hora de realitzar aquesta activitat és important tenir en compte el context. Així doncs, és necessari disposar d’un espai adequat on es pugui escoltar bé, escriure correctament i veure-hi adequadament.

El/la professor/a ha d’adaptar-se a les necessitats i qualitats de l’alumnat per tal de dur a terme de manera satisfactòria aquesta activitat. Per tal de donar pistes als seus alumnes sobre que allò que està transmeten és important i necessari que faci canvis en el to i la intensitat de la veu, que gesticuli per remarcar una idea i que utilitzi recursos didàctics com una diapositiva o la pissarra per tal d’emfatitzar alguns punts.

La dificultat principal de prendre apunts és la necessitat de captar allò que t’estan transmeten de manera oral. La velocitat amb la que el professor explica oralment i el ritme que necessita l’alumne per fer totes les operacions mentals necessàries (escoltar, comprendre, analitzar i seleccionar) per finalment poder-ho escriure, manté una distància força llarga. Tenir un mínim coneixement de la matèria que es donarà facilita la presa d’apunts. Per tant, és aconsellable llegir prèviament el tema que explicarà el professor per conèixer els punts claus d’aquest per tal de poder-te organitzar millor i prendre els apunts amb més precisió. A més a més, és important conèixer diversos sistemes per tal de prendre de manera més òptima els apunts. Existeixen dos tipus de sistemes: de reducció (ús d’abreviatures, esquemes personals, explicacions amb les nostres pròpies paraules, eliminació de paraules, etc.) i d’elaboració (utilització d’esquemes per estructurar jeràrquicament els apunts, ús del subratllat per marcar aspectes importants, utilització de quadres sinòptics per fer una síntesi d’allò explicat i poder relacionar diverses idees, fer representacions gràfiques, etc.).

Hi ha diversos mètodes per aprendre a prendre apunts. En aquesta unitat didàctica, concretament a la sessió 5, la professora presentarà el mètode dels casos de pensament que consisteix en el següent: es presenta una situació-problema en què el/la professor/a, en aquest cas, explicita, pas a pas, el procés de pensament que segueix per arribar al redactat final. En aquest procés, l’alumnat ha de valorar la correcció de les operacions i decisions mentals del/la professor/a escollides en cada cas per anticipar els resultats que obtindrien i discutir sobre els avantatges i inconvenients de cada estratègia emprada.

1. **PORTAFOLI**

Proposem el portafoli com a mètode d’ensenyament, aprenentatge i avaluació i l’entenem com el recull de totes les activitats realitzades a classe, les demanades com a deures i les aportacions individuals sobre la Unitat Didàctica (evidències).

Considerem que es una manera d’avaluar justa i que atén a la diversitat de la classe ja que tot l’alumnat pot elaborar-lo a la seva manera i al seu ritme i permet fer una valoració el més ajustada possible a la realitat. Al final de la Unitat cada alumne realitzarà una valoració final que es tindrà en compte a nivell avaluatiu.

Amb aquest portafoli, els alumnes tindran els seus apunts recollits, contextualitzats i passats a nets i d’aquesta manera es facilita la entesa dels continguts de la Unitat.

Amb el recull d’activitats es pot veure el procés que fa l’estudiant a l’assignatura demanada i en la unitat concreta. Permet a l’estudiant i al docent veure els progressos en relació als objectius d’aprenentatge i criteris d’avaluació establerts prèviament i implica una metodologia concreta de treball i d’estratègies didàctiques.

Objectius del portafoli

* Guiar als estudiants en la seva activitat i en la percepció dels propis progressos.
* Estimular-los perquè no es conformin només amb els resultats, sinó que es preocupin pel procés d’aprenentatge.
* Destacar la importància del desenvolupament integral i intentar integrar els coneixements previs en l’aprenentatge.
* Posar de manifest el què sap l’estudiant de sí mateix i en relació a la matèria.
* Desenvolupar la capacitat de localitzar informació, per formular, analitzar i resoldre problemes.

1. **GRAELLA DE COAVALUACIÓ**

Treball d’exposició oral de 10 minuts sobre: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La notació va de 1 a 5 (màxim)

|  |  |  |  |  |  |
| --- | --- | --- | --- | --- | --- |
|  | **1** | **2** | **3** | **4** | **5** |
| Han introduït i estructurat bé el tema? |  |  |  |  |  |
| Exposaven amb fluïdesa i sense llegir? |  |  |  |  |  |
| Han planificat correctament els seus 10 minuts de temps? |  |  |  |  |  |
| He entès bé el conceptes que es tractaven? |  |  |  |  |  |
| Han sigut originals? |  |  |  |  |  |

1. **GRAELLA COAVALUACIÓ (per membres dels grup cooperatius)**

Nom: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Funció: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| MEMBRE 1 | **1** | **2** | **3** | **4** | **5** |
|  | | | | | |
| Ha exercit les funcions que li corresponien? |  |  |  |  |  |
| Ha sigut productiu en les sessions? |  |  |  |  |  |
| Ha treballat bé amb la resta del grups? |  |  |  |  |  |

|  |  |  |  |  |  |
| --- | --- | --- | --- | --- | --- |
| MEMBRE 2 | **1** | **2** | **3** | **4** | **5** |
|  | | | | | |
| Ha exercit les funcions que li corresponien? |  |  |  |  |  |
| Ha sigut productiu en les sessions? |  |  |  |  |  |
| Ha treballat bé amb la resta del grups? |  |  |  |  |  |

|  |  |  |  |  |  |
| --- | --- | --- | --- | --- | --- |
| MEMBRE 3 | **1** | **2** | **3** | **4** | **5** |
|  | | | | | |
| Ha exercit les funcions que li corresponien? |  |  |  |  |  |
| Ha sigut productiu en les sessions? |  |  |  |  |  |
| Ha treballat bé amb la resta del grups? |  |  |  |  |  |

|  |  |  |  |  |  |
| --- | --- | --- | --- | --- | --- |
| MEMBRE 4 | **1** | **2** | **3** | **4** | **5** |
|  | | | | | |
| Ha exercit les funcions que li corresponien? |  |  |  |  |  |
| Ha sigut productiu en les sessions? |  |  |  |  |  |
| Ha treballat bé amb la resta del grups? |  |  |  |  |  |

|  |  |  |  |  |  |
| --- | --- | --- | --- | --- | --- |
| MEMBRE 5 | **1** | **2** | **3** | **4** | **5** |
|  | | | | | |
| Ha exercit les funcions que li corresponien? |  |  |  |  |  |
| Ha sigut productiu en les sessions? |  |  |  |  |  |
| Ha treballat bé amb la resta del grups? |  |  |  |  |  |

1. **AVALUACIÓ CONTINUADA**

|  |  |  |  |  |  |
| --- | --- | --- | --- | --- | --- |
| **CRITERIS D’AVALUACIÓ CONTINUADA** | **Participació** | **Procediments** | **Continguts** | **Actitud** | **OBSERVACIONS** |
| **Sessió 1** |  |  |  |  |  |
| **Sessió 2** |  |  |  |  |  |
| **Sessió 3** |  |  |  |  |  |
| **Sessió 4** |  |  |  |  |  |
| **Sessió 5** |  |  |  |  |  |
| **Sessió 6** |  |  |  |  |  |
| **Sessió 7** |  |  |  |  |  |

**(+) Positiu**

**(-) Negatiu**

1. **AVALUACIÓ PORTAFOLI**

|  |  |  |  |  |
| --- | --- | --- | --- | --- |
| **CRITERI** | **INCORRECTE**  **(O punts)** | **CORRECTE**  **(1 punt)** | **BONA**  **(2 punts)** | **EXCEL·LENT**  **( 3 punts)** |
| *Presentació personal* |  |  |  |  |
| *Organització* |  |  |  |  |
| *Contingut* |  |  |  |  |
| *Qualitat visual i tècnica* |  |  |  |  |
| *Valoració del tema de*  *La Revolució Industrial* |  |  |  |  |

|  |  |
| --- | --- |
| PUNTS | QUALIFICACIÓ |
| De 18-15 punts | Molt bona |
| De 14-11 punts | Bona |
| De 10-7 punts | Suficient |
| De 6 a 3 punts | Baixa |
| De 2 a 0 punts | Insuficent |

**10. ENTREVISTA A LA PROFESSORA DE CIÈNCIES SOCIALS**

Abans de dissenyar la Unitat Didàctica presentada, vam anar a l’IES Manuel Cabanyes de Vilanova i la Geltrú per parlar amb la Laura Vicente, professora de 4t d’ESO de Ciències Socials. La intenció d’aquesta trobada era poder dissenyar una proposta el més fidel a la realitat possible, tenint en compte tots i cada un dels i les alumnes, l’espai, els materials disponibles, el temps,etc.

A continuació presentem l’entrevista que li vam realitzar:

**- Parlant dels tres alumnes amb dictamen:**

*Jo no puc atendre a aquesta gent. Com puc atendre a tots els alumnes?(...) amb aquest panorama, jo, la veritat, el que em plantejo és intentar que la majoria del grup funcioni, jo no puc dedicar atenció a aquesta gent, o sigui els hi vaig donar al primer tema uns exercicis especials i tal però és que no puc, durant la classe no puc anar mirant a veure què fan, a veure si ho entenen...saps? o sigui no puc atendre...*

**- Quina actitud tenen? Estan motivats?**

*Els marroquins, el Mohamed passa olímpicament de tot, el Maissi està molt lligat a aquest, al Mohamed i per tan, bastant passant... però aquest si que es podria salvar, ahir vam parlar de separar-los; i el Bilal, també. O sigui que el Mohamend és el que trobo que no té cap tipus de motivació; em sembla que ho va posar en el qüestionari que veu passar.*

*El Pau Sanchez és molt absentista, falta moltíssim a classe. Sobretot després del pati. I com que jo faig les classes després del pati...intenta ser autònom però la seva capacitat no arriba. no sé fins a quin punt té bona relació amb els companys, té problema amb alguna professors. Però quan un tema li interessa intervé moltíssim (tema dels indignats). Només espavila quan el tema l’interessa.*

*L’Ivan té molt bona relació amb els companys i a les classes estan atents.*

Parla dels diferents grups de la classe (els separa per nivell): *el grup dels marroquins no se’n sortirà, els hiperactius...en Pau, com que és absentista no se’n sortirà, és podria, perquè realment capacitat en té però si no canvia d’actitud, difícil serà... o sigui, tots aquests que tenen problemes i alguns repetidors pues...si hi hauria un grup de a lo millor d’uns 8 complicat, més o menys.*

**- Quant al material, metodologia:**

Treballen amb el llibre de text. Però no respecta el desenvolupament que té el llibre, és a dir que sintetitza, ho ordena d’una altra manera...

**- El tema el treballen així:**

*De la introducció fan un esquema. A partir d’aquest esquema surt l’índex i a partir d’aquest índex comencem a desenvolupar el tema, que és més reduït que el del llibre*. El primer tema el va fer la professora i en el segon tema, en grups, ho van fer els alumnes. *Els agrada molt treballar en grup (sovint ho demanen). Però amb trenta és complicadíssim, només per moure taules i cadires ja és un lio, estan molt junts...però a mi m’agrada perquè penso que és bastant útil.*

Porten, de forma paral·lela els apunts i un full amb les activitats del llibre, que les treballen a classe amb una estona que deixa la professora. Les agafa totes al final, saben que han d’estar fetes. Saben que han d’anar al dia.

*Posar pel·lícules per a mi suposa perdre un munt de classe i no ho acostumo a fer. A ells els hi encanta*.

*Hi ha un projector a l’aula. I si no n’hi ha, el centre té una aula especial.*

Croquis de la classe i llocs que ocupen els alumnes amb dictamen:

****

1. Veure annex 8 [↑](#footnote-ref-1)
2. Veure annex 5 i 9 [↑](#footnote-ref-2)
3. AV(i): Avaluació inicial AV(c): Avaluació continua AV(f): Avaluació final

   M: Motivació D(c): Desenvolupament conceptes D(p): Desenvolupament procediments D(v): Desenvolupament Valors/Actituds S: Síntesi [↑](#footnote-ref-3)
4. Veure annex 3 [↑](#footnote-ref-4)
5. AV(i): Avaluació inicial AV(c): Avaluació continua AV(f): Avaluació final

   M: Motivació D(c): Desenvolupament conceptes D(p): Desenvolupament procediments D(v): Desenvolupament Valors/Actituds S: Síntesi [↑](#footnote-ref-5)
6. Veure annex 3 [↑](#footnote-ref-6)
7. Veure annex 1 [↑](#footnote-ref-7)
8. AV(i): Avaluació inicial AV(c): Avaluació continua AV(f): Avaluació final

   M: Motivació D(c): Desenvolupament conceptes D(p): Desenvolupament procediments D(v): Desenvolupament Valors/Actituds S: Síntesi [↑](#footnote-ref-8)
9. Veure annex 1 [↑](#footnote-ref-9)
10. AV(i): Avaluació inicial AV(c): Avaluació continua AV(f): Avaluació final

    M: Motivació D(c): Desenvolupament conceptes D(p): Desenvolupament procediments D(v): Desenvolupament Valors/Actituds S: Síntesi [↑](#footnote-ref-10)
11. Veure annex 1 [↑](#footnote-ref-11)
12. Veure annex 6 i 7 [↑](#footnote-ref-12)
13. AV(i): Avaluació inicial AV(c): Avaluació continua AV(f): Avaluació final

    M: Motivació D(c): Desenvolupament conceptes D(p): Desenvolupament procediments D(v): Desenvolupament Valors/Actituds S: Síntesi [↑](#footnote-ref-13)
14. Veure annex 4 [↑](#footnote-ref-14)
15. Veure annex 2 [↑](#footnote-ref-15)
16. AV(i): Avaluació inicial AV(c): Avaluació continua AV(f): Avaluació final

    M: Motivació D(c): Desenvolupament conceptes D(p): Desenvolupament procediments D(v): Desenvolupament Valors/Actituds S: Síntesi [↑](#footnote-ref-16)
17. AV(i): Avaluació inicial AV(c): Avaluació continua AV(f): Avaluació final

    M: Motivació D(c): Desenvolupament conceptes D(p): Desenvolupament procediments D(v): Desenvolupament Valors/Actituds S: Síntesi [↑](#footnote-ref-17)